《读史 其十八》
清代·殷岳

孤贵易失和，露才亦濒危。当时贤智过，抗棱长风规。

载祸日相饷，几令无孑遗。林宗步高衢，尚志不繁词。

敬遇贵贱士，壹之以坦夷。明哲保其身，可奉以为师。

作者简介：（1603—1670）明末清初直隶鸡泽人，字宗山，一字伯岩，又字伯子。明崇祯三年举人。清顺治初任江苏睢宁知县，申涵光遗书劝之归，遂辞官回乡。工诗，不喜律体，所作唯古体。与涵光、张盖并称畿南三才子。后客死福州。有《留耕草堂诗》。